JohanHeinsen/ENO huggingface dataset:
Viborger Samler, 1847-12-27
Keiserdømmet Østerrig. Fra Wien meldes, at Enkehertuginde Marie Louise af Parma (f. d. 12te Decbr. 1791), Keiser Napoleons anden Gemalinde, er den 17de Decbr. død i Parma. J sit Ægteskab (matrimonium ad morganaticam) med Greven af Neipperg havde hun to Sønner, som føre Navnet Monte Nuovo. Hendes Død kunde lettelig tjene til at forvikle endnu mere Forholdene i Jtalien, og hendes sidste Sygdom forklarer maaskee de ofte omtalte Troppebevægelser i Østerrig.
Viborger Samler, 1847-12-27
Den præsumtive Thronarving, Hertugen af Lucca og dennes Søn have fornemmelig efter de sidste Begivenheder i Lucca, Landet imod sig. De have efter deres Abdication trukket sig tilbage til Piemont, og efter alle Efterretninger imødesees deres Ankomst til Parm, i hvilken Stad, saa skrives der fra Parma, de kun af Concessioner nes eller Reformernes Vei kunne holde deres Jndtog Styrken af de langsmed den italienske Grændse opstillede Troppemasser anslaaes til 60,000 Østerrigere, der have et vaagent Øie med Begivenhederne i Schweiz og Jtalien. Storherhertugdommet Baden. Storhertugen, har besvaret det andet Kammers Adresse. Det hedder i dette Svar: "Jeg takker Dem hjertelig for Deres Troskabs= og Hengivenheds-Yttringer. De kunne stedse tillidsfuldt stole paa mine ivrige Bestræbelser for at fremme mit Folks Vel, ligesom jeg ogsaa gjør Regning paa Deres beredvillige Medvirkning. - Hvad Pressen angaaer, da vil jeg gjerne imødekomme Deres (Adressen udtalte Ønsket om Pressefrihed, Ønsker, saa vidt det er foreneligt med mine Forbundspligter, som jeg urokkelig holder fast ved."
Viborger Samler, 1847-12-27
Fra Baiern meldes under 18de Decbr., at det ifølge et Regjeringsdecret er befalet vedkommende Auctoriteter, kun i Sygdomstilfælde at tillade de fra Schweiz bortflygtede Jesuiter Ophold i Baiern.
Viborger Samler, 1847-12-27
Fra Bergen i Norge har man sørgelige Efterretninger omen Mængde Jord- og Fieldskred i Sogn i Begyndelsen af denne Maaned, foranledigede ved et fire Uger vedholdende Regnveir. Gaarde og Huse ere begravne og Mennesker og Dyr dræbte eller lemlæstede af de nedstyrtede Jord- og Steenmasser. Paa nogle Steder bleve Jndbyggerne ved Larmen advarede i Tide, saa at de kunde flygte om Natten i Mulm og Mørke, halvnøgne gjennem de oversvømmede Dale mod Stranden, i det de hørte Braget af de nedstyrtende Masser, der knuste deres Vaaninger. Næste Dag kunde man kun med Livsfare begive sig tilbage til Dalen for at søge de Savnede, da Fieldskredene endnu vedbleve.
Viborger Samler, 1847-12-27
Fra Lütjenburg beretter Oldesloer Wochenbl.", at til Foraaret ville flere Familier derfra udvandre til Nordamerica; det er ikke Letsindighed, som driver disse Folk fra Hjemmet, thi det er lutter fornuftige betænksomme Folk, ogsaa flere Skolelærere ville til Foraaret gaae til America og det meget dygtige Mænd.
Viborger Samler, 1847-12-27
Jndenlandske Efterretninger. Hs. Majestæt Kongen agtede at forlade Frederiksborg i Torsdags Eftermiddag, og samme Aften at indtræffe til Kjøbenhavn.
Viborger Samler, 1847-12-27
Hs. Kongel. Høihed Kronprindsen agter efter Forlydende at tilbringe Vinteren i Hovedstaden. (Flyst.)
Viborger Samler, 1847-12-27
Aarsagen, hvorfor Trykningen af Budgettet for 1848 endnu ikke er paabegyndt, skal være den, at den bestemte Forhøielse af forskjellige civile Embedsmænds Gager først skal reguleres, forinden Budgettet kan afsluttes af Finantserne og approberes af Hs. Majestæt. (Ah. Av.)¬
Viborger Samler, 1847-12-27
J Anledning af den bortstiaalne Kuffert fra Baron Bliren=Fineckes Vogn er arresteret nogle mistænkelige Personer af Kulspierracen, som ere fundne i Besiddelse af adskillige værdifulde Ting, der have ligget i Kusserten, men som de paastaae at have fundet paa Landeveien. (S. Bl.)
Viborger Samler, 1847-12-27
En Hr. Neergaard, i Nærheden af Kjøbenhavn, skal fornylig i Theatret – og som Rygtet melder, i Parquettet – have mistet sin Brevtaske med 500 Rbd. Han skal have været saa uforsigtig at gaae med den i en Bag lomme. Skjøndt anmeldt for Politiet er endnu Jntet opdaget. – Tvende Venner stode nylig sammen i Parterret. Den ene havde ligeledes af sin Baglomme mistet sin Brevtaske og beklagede sig derover for sin hosstaaende Ven. "Men min Gud, svarede denne, hvor kan Du være saa dum at komme Dine Penge i Baglommen, see, hvor jeg bærer min Brevtaske; her!" J det samme banker han paa sin Brystlomme; men baade til hans og Vennens Forbauselse er ogsaa hans Brevtaske - borte. (Vl. A.) Christen Pedersen - tiltalt for ved sit voldelige Overfald at have foranlediget sin Hustrues Død, og som herfor ved Middelsom og Sønderlyng Herreders Ret var idømt 8 Aars Fæstningsarbeide, der af Landsoverretten forandredes til 3 Aars Forbedringshuusarbeide – er nu ved Høiesteret idømt 4 Aars Forbedringshuusarbeide.
Viborger Samler, 1847-12-27
Fra en imellem Fyen og Langeland strandet Jagt er bortkommet en Kasse mk. C. M. Nr. 20, hvori befandtes et heelt Sølv=Thee=Service, tilh. Hs. Ex. Geheimeconferentsraad Grev Moltke-Hvitfeldt. For Oplysning herom udloves fra Politikammeret i Svendborg en Belønning af 200 Rbdlr.
Viborger Samler, 1847-12-27
Kallundborg. Fra denne Byes af Alderdom næsten knæsunkne Raadstue ere nu atter tre Arrestanter brudt. ud. Blandt disse findes en for sin Snuhed vidt berygtet Person, almindelig bekjendt under Navnet "Ole Husar",men ogsaa kaldet "Ole Rigsbank, (fordi han engang skal have lavet falske Rigsbanksedler) og "Ole Rugbure, (fordi hans Fader stial Rug i sine Beenklæder).
Viborger Samler, 1847-12-27
Mandagen den 20de d. M. hændtes det i Landsbyen Vestervelling, at en Dreng paa 13 Aar, ved at glide paa Jis, slap i en meget dyb Dam og øieblikkelig sank. Lykkeligviis vare nogle Folk tilstede, og Ungkarl Anders Nielsen Kræmmer, der rask og modig, ikke uden Livsfare søgte at nærme sig den ellers Redningsløse, var saa heldig paa en Stige og nogle Lægter over den bragende og synkende Jis at faae fat paa den Druknede, der bevidstløs bragtes i Huus, hvor han ved hensigtsmæssig Behandling ret snart kom til Live og forhaabentlig nu er uden Fare. (Rand. Av.)
Viborger Samler, 1847-12-27
En Tjenestedreng, 18 Aar gammel, hængte sig den 18de De, om Eftermiddagen i sin Huusbonds Lade i Mollerup. Drengen havde for Huusbonden, som var bortreist, negtet, men senere for Huusmoderen tilstaaet, at have borttaget nogle Penge, hertil tilskyndt ved sin saa ualmindelige Lyst til at handle med Piber og Uhre. Konen lovede ham ubrødelig Taushed, roste hans Oprigtighed, og tilsagde ham derhos, at hun, som Belønning herfor, vilde afhielpe hans Trang paa Klædningsstykker og til Helligdagen forære ham en ny fuldstændig Klædning. Han forlod Konen med den hjerteligste Taksigelse, og tilsyneladende beroliget, men hængte sig dog strax efter, uden i Mellemtiden at have talt med Nogen. (Thist. Av.)
Viborger Samler, 1847-12-27
Viborg. At dømme efter den iaftes af det Beckerske Skuespilselskab her givne første Forestilling, besidder Selskabet adskillige Medlemmer, hvis Spil nok tør love det skuespilbesøgende Publicum en behagelig Underholdning. De Hr. og Mad. Weise samt Mad. Holm og Hr. Petersen igaar Aftes tildeelte Roller udførtes med en Præcision der var meget tilfredsstillende. Vi antage forøvrigt, at det saavel vilde være i Directeurens som i Publicums Jnteresse, at der gaves Selskabets Musikdirecteur, Hr. S. Davidsen Leilighed til jevnlig imellem Acterne at udfylde Tiden ved at udføre et Solonummer paa Fortepiano. Hr. T. fortrinlige Spil paa hiint Jnstrument er saa bekjendt og anerkjendt, at en Jmødekommen heraf muligt vilde være lønnende for Directeuren.
Viborger Samler, 1847-12-27
Udnævnelse. Marinen. Under 22de December er Capitain Secher allernaadigst udnævnt til Chef for Corvetten "Valkyrien".
Viborger Samler, 1847-12-27
Ledige Embeder. Embedet som 2den Lærer ved det joenstrupske Skolelærer Seminarium. Løn 640 Rbd., foruden fri Bolig med Have og Brugen af den Embedet tilliggende Jord circa 5 Tdr. Land. Den, som ansættes, bliver pligtig at meddele Underviisning i Tydsk, om Saadant forlanges. (Opslaaet vacant den 16de Decbr.) - Egebjerg Sognekald i Sjællands Stift, ny Ansættelse 238 Rbd. (Opslaaet vacant den 18de Decbr.) Forbindelse med en tidligere Bekjendtgjørelse i denne Tid.
Viborger Samler, 1847-12-27
betræffende Vacancen i Byfoged-Embedet i Ebeltoft og Herredsfoged-Embedet i Sønder- og Mols-Herreder, bemærkes det, at den, som maatte blive ansat i fornævnte Embede, vil have at finde sig i den Forringelse af Embedets Jndtægter, der vil blive en Følge af, at 4 eller 5 af de Grenaa Kjøbstad nærmest liggende Sogne i Sønder-Herred muligen ville blive henlagte under det med Grenaa Byfoged-Embede forenede Nørre-Herred. Told- og Consumtions=Casserer-Embedet i Thisted. Gage 1500 Rbd., Procentandeel circa 60 Rbd. aarlig. Caution 4,200 Rbd. i anordningsmæssige Effecter.
Viborger Samler, 1847-12-27
Kjøbenhavns Børs-Cours, den 24de December. Hamborg 2 M. - a vista 199. Bank-Disconto 5 pCt. paa Banco=Vexler 5 pCt. Dito Norske Speciessedler 195 Rbd. Sedl. (Sælgere). 4 pCt. Kgl. Obligationer (uden Rente) 104 1/2 Rbd. S. (Sg.) Øst-Gothlands Panteobligationer af 1846 ved Hambro & Søn 95 i Bance. (Sælgere.) Nationalbank=Actier 174 1/2 Rbd. i r. S. (Sælgere). NB. Med Udbytte fra 1ste August 1847. Roeskilde Jernbane=Actietegning 64 Rbd. i r. S. (Sælgere).
Viborger Samler, 1847-12-27
Hamborger Børscours, den 21de Decbr.: Bordeaux 3 Md. 189 1/2; Lond. 3 Md. 13 Mk. 8 1/2 s.; Amsterdam 2 M. 36. 5.; slesv.-holst. Species 1 1/2 Agio; Louis- og Frederiksd. 11 Mk. 1/2 s. pr. Stk. i Banco; dansk grov Cour. 24 2/5, Skillings=Stkr. 26 2/3 a 27 ½, nye 2/3 Stkr. f. f. 30 1/2 pCt. slettere end Banco.
Viborger Samler, 1847-12-27
Handels= og Skibs-Efterretninger. Londoner-Kornmarkedet, den 20de Decbr. Med Hvede fra Kent og Essex var Markedet rigeligt forsynet. Møllerne gjorde større Jndkjøb og Forraadet af engl. Hvede solgtes til Priser, 1 a 2 sk. høiere end for 8 Dage siden. Samme Forhøielse fordredes ogsaa for fremmed Hvede, hvilket standsede Kjøbelysten. Americansk Meel 1 sk. dyrere. De bedre Beretninger fra de irske Markeder angaaende Mais foranledigede Importens til at forlange 1 a 2 sk. mere, hvilket hindrede Udførelsen af flere Ordres. Forraadet af Byg var større end vi hidtil have kjendt samme i denne Aarstid, og Priserne maatte dale. Desuagtet blev en Deel usolgt. Erter i sk. lavere.
Viborger Samler, 1847-12-27
Hamborg, den 24de Decbr. Frosten har ganske standset Skibsfarten. Den vedholdende Sydostvind og den mindre stærke Frost gjør at Jsens Tilstand er uforandret. Den stærkeste Kuldegrad idag var kun 2 Grader Reaumur. – Hvede, at levere i Foraaret, holdtes i sidste Fredagspriser, hvilke man saa meget mindre vilde tilstaae, da man fra 1ste Marts 1848 maa atter gjøre Regning paa en Jndførselstold i England af i det mindste 4 sk., af hvilken Grund Hvedepriserne her maae falde, naar Opkjøb af Hvede skal finde Sted. Rug holdes omtrentlig i samme Priis som for 8 Dage siden. Byg maa noteres 1 a 2 Rthlr. høiere. Med Havre var det noget mere mat. For Raps forlangtes paa Grund af Frosten 2 a 3 Rthlr. mere end for 8 Dage siden.
Viborger Samler, 1847-12-27
Hamborg, den 21de Decbr. Farvandet ved Hamborg er belagt med saa stærk Jis, at der kjøres med Haandslæder fra Haarburg over Wilhelmsburg til Hamborg, hvis Havn ogsaa er bedækket med et stærkt Jisdække.
Viborger Samler, 1847-12-27
Fra Curhaven meldes under 19de Decbr.: "Vi have her en skarp Frost med en stærk Sydostvind."
Viborger Samler, 1847-12-27
Fra Rendsborg skrives under 20de Decbr., at flere dertil ankomne Skibe kunne ikke fortsætte deres Reise, da der allerede findes megen Jis i Eideren.
Viborger Samler, 1847-12-27
Fra Tønningen meldes under 19de Decbr., at flere Skibe ligge paa Grund af Jsen i Havnen.
Viborger Samler, 1847-12-27
J en Skrivelse fra Svinemunde af 19de Decbr. hedder det, at Frosten er stærk, og at Passagen til Vands til Stettin er standset, da Oderstrømmen er bedækket med en fast Jisflade.
Viborger Samler, 1847-12-27
J Bremen var Kulden den 20de Decbr., Kl. 7 om Morgenen, 7 Grader Reaumur.
Viborger Samler, 1847-12-27
Kulden i Hamborg den 21de Decbr. var i Middagsstunden, 6 1/2 Grad. R.
Viborger Samler, 1847-12-27
Kjøbenhavn, den 24de December. J Løbet af denne Uge har Omsætningen i Kornvarer atter været meget ubetydelig, og indskrænket sig til nedenstaaende Salg. J Priserne kunne vi ingen Forandring notere. 1000 Tdr. 111-112 & 2rad. Byg, af Holbek, pr. strax, til 6 Mk. 6 s. Bco. 1200 Tdr. dito dito, ab Kallundborg, pr. Foraaret, til 6 Mk. 10 s. Bco; og vil man vide at der endvidere skal være solgt: 1000 Tdr. 122123 & Rug, af Øerne, pr. Foraaret, til lidet under 5 1/2 Rbd. (Handt.)
Viborger Samler, 1847-12-27
Arvefæsteeiendommen Dalbygaard paa Lolland, der eies af Hr. Christensen, som agter at udvandre til Nordamerica, opraabtes til Auctionssalg den 10de De. Greve af Frys til Juellinge blev Høistbydende med 13,000 Rbd., men Budet skal ikke endnu være approberet. (Lollpst.) Thist. Av. berigtiger nu, at det ikke var 3200 Pund, men 3200 Pud, russisk Vægt, Hør, som den strandede engelske Brig Margarets havde inde. Af Ladningen er hidtil bjerget 229 Pakker Hør og c. 900 Tdr. Hørfrø. Skibet er kastet længere ind paa Grunden, saa at der ikke er megen Sandsynlighed for at det kan bringes flot. Bredholt, Parcel af Friisholt, der ifjor underhaanden kjøbtes af Hr. Proprietair Hansen for 15,000 Rbd., skal i disse Dage være solgt til en Hr. Neergaard for Kjøbesum 24,000 Rbd. - Her i Viborg er i denne Tid solgt imellem 16 a 17 Tdr. Land paa Byens Mark, der vidner om Eiendomsværdiens betydelige Stigning hersteds, idet disse, uagtet de neppe kunne henføres til Byens bedre Jorder, ere blevne betalte med 325 Rbd. pr. Td. Land.
Viborger Samler, 1847-12-27
Theatret i Viborg. Med kongelig allernaadigst Tilladelse. opføres. af det Beckerske Skuespillerselskab. Tirsdagen den 28de December 1847 Kl. 6 1/2: Ude og hjemme, Commedie i 3 Acter efter det Franske. Billetter a 2 Mk. 8 s., Børn under 12 Aar 1 Mk. 8 s., erholdes i Undertegnedes Logis til Kl. 4 Eftermiddag samt ved Jndgangen som aabnes Kl. 6. Næste Forestilling gives Nytaarsdag. Selskabet giver ialt 6 Forestillinger. P. Bloch, p. t. Bestyrer af Selskabet.
Viborger Samler, 1847-12-27
AVERTISSEMENTS. Mit Lager har i disse Dage erholdt De betydelig Tilførsel af Herreartikler, hvoriblandt Klæde i diverse Farver og Fiinheder, Syberienne, Bockskins & Doeskins saavel eensfarvede som og stribede og tærnede i smaa fulde og moderne Mønstre, Patent Cords som isærdeleshed kan anbefales til Ridebeenklæder, og m. m. som Alt anbefales til Nutidens billig D. Philipsen. ste Priser.
Viborger Samler, 1847-12-27
Gulvtæppetøier, saavel uldne som vordugs, ere idag arriverede, M. N. Samson. hos Viborg, den 27de December 1817. Da jeg agter at oprømme flere Artikler af mit Lager, saa bortsælger jeg fra Dato mange Ting til Jndkjøbspriis, og flere Artikler, saasom Galanterie= og nogle enkelte Manufactur-Vare, Glas, Porcelain og Jsenkram langt under Jndkjøbspriis, Alt mod contant Betaling. Skive, den 13de December 1847. Frederik Friis. Vine, i flere Sorter, især gl. fransk Viin, Medog, Margeaux, St. Julien og Portviin, ligesom ogsaa gammel Rom og Guava-Rom, faaes, i Forhold til Qvaliteten, yderst bil Frederik Friis. lig hos Skive, den 13de December 1847.
Viborger Samler, 1847-12-27
Klæde-Oplag. En stor Deel ordinair og middelfiin Klæde og Bockskind, haves i Oplag fra Fabrikken Clasensborg og sælges til Frederik Friis.
Viborger Samler, 1847-12-27
Fabrikpriis. Skive, den 13de December 1847. Colonialvare, alle Sorter, og grove Vare, især Tømmer og Brædder, sælges til billigste Priser hos Skive, den 13de December 1847. Frederik Friis. Malt.
Viborger Samler, 1847-12-27
Fra mit Maltgjørerie kan faaes Malt og tages Byg i Betaling. 9 Skpr. godt maskinet Byg mod 1 Tønde Frederik Friis. Malt. Skive, den 13de December 1847.
Viborger Samler, 1847-12-27
Chocolade, faaes til 2 Mk., 2 Mk. 8 s. og Vanille dito til 2 Mk. 8 s. og 3 Mk. pr. Pd. hos Frederik Friis. Skive, den 13de December 1847. God Arrak, gl. Cognat, flere Slags gode Vine, Champagne, Portviin, Madera, Graves, Kirsebærviin, Margeaux, sælges billig og nye Citroner samt gode Fyld, faaes hos M. P. Kjersgaard i Skive.
Viborger Samler, 1847-12-27
Kirsebærviin. sælges for 2 Mk. 8 s. pr. Flaske hos A. W. Sandberg.
Viborger Samler, 1847-12-27
Jagtgeværer & Pistoler ere arriverede og faaes hos Chr. M. Andersen.
Viborger Samler, 1847-12-27
Et Parti Handsker udsælges meget under D. A. Topp. gangbare Priser hos Nogle Parceller af Holmsgaard i Asmild Sogn kunne underhaanden erholdes tilkjøbs, naar man derom henvender sig til Cand. juris Neckelmann i Viborg.
Viborger Samler, 1847-12-27
Landeiendom. Arvefæsteeiendommen Viumgaard agtes bortsolgt. Den er beliggende 4 Mile fra Ringkjøbing og Lemvig, 2 1/2 Mile fra Holstebro i en god og frugtbar Egn, den staaer for 9 Td. 1 Skp. Hartkorn og har et Tilliggende af 312 Tdr. Land, hvoraf 150 Tdr. ere gode mulddannede Agerjorder, 24 Tdr. Eng og Resten Hede og Mose. Mergel findes beqvemt saavelsom Tørveskiær. Bygningerne ere alle af solid Grundmuur, og Vaaningshuset til en Familie udenfor Bondestanden. En Besætning af 42 Stkr. Creaturer og 4 Heste samt alt Jnventarium medfølger. Arvefæsteafgivten er meget billig. Ligeledes er Prisen og Pengeconditionerne favorable. Det Nærmere erfares, naar man henvender sig til Cand. juris Koefoed i Kjøbenhavn, Viingaardsstræde Nr. 133, 2den Sal, til Eieren Proprietair Koefoed eller til Cand. juris Neckelmann i Viborg.
Viborger Samler, 1847-12-27
Landeiendomme til Salg. Forskjellige større og mindre Landeindomme i Jylland, kunne underhaanden erholdes tilkjøbs, naar man derom henvender sig til Cand. juris Neckelmann i Viborg.
Viborger Samler, 1847-12-27
J 13de Juni Termin 1848 ønskes en Capital paa 3500 a 4000 Rbd. tillaans mod fuldkommen betryggende første Prioritets Sikkerhed i en Landeiendom. Nærmere Underretning meddeles af Cand. juris Neckelmann i Viborg, 300 Rbd. kunne strax imod betryggende Sikkerhed, erholdes tillaans, naar man derom henvender sig til Cand. juris Neckelmann i Viborg. Stiftstidende. Vibor¬
Viborger Samler, 1847-12-27
Foruden at nærværende Blad fra Nytaar af vil erholde en mere udvidet Størrelse end hidtil, ville de ved den herværende Landsoverret afsagte Domme, istedetfor som nu er Tilfældet, at optages i Avisen, for endmere at forøge Rummet særskilt successivt medfølge som Tillæg til Avisen, trykt i Stav Format, og kunne saaledes sluttelig ved hvert Aars Udgang heftes og for sig udgjøre et samlet Heelt. Jkke-Subskribenter, paa Avisen kunne subskribere paa Landsoverretsdommene, og vil Prisen herfor blive 1 Rbd. aarlig. – Nye Bestillinger paa Stiftstidenden til 1ste Januar 1848 bedes snarest anmeldte paa de respective Postcontoirer, for Viborg Bye og Udgiveren. Omegn behager man at tegne sig hos
Viborger Samler, 1847-12-28
Kongelig allernaadigst privilegeret 75 Aarg. Stifts Tidende. Forsendes med Brevposten i Danmark og Hertugdømmerne. Tirsdagen den 28de December 1847.
Viborger Samler, 1847-12-28
Denne Tidendes udenlandske Artikel redigeres af Adjunct Reis, og den indenlandske af H. Wissing, samt udgives 4 Gange ugentlig fra Sidstnævntes Officin.
Viborger Samler, 1847-12-28
Nyeste Postefterretninger. Ostindien og China. Efter de nyeste Beretninger fra Bombay af 15de Novbr. formindskes ethvert af de 150 Regimenter af Jndfødte med 50 Md.; derved opnaaes en Besparelse af 60,000 Lstl. om Aaret og Hæren bliver desuagtet 45000 Md. og 900 Officierer stærkere end for 10 Aar siden. J China var Alt roligt.
Viborger Samler, 1847-12-28
Storbritannien og Jrland. Den ved sin ultra kirkelige Jver bekjendte Lord af Winchelsen har adresseret en Skrivelse til sine Landsmænd, hvori han opfordrer dem til – i denne National=Apostasiens og Ugudelighedens Stund – at erklære Majoriteten i Underhuset, som ved sit Votum til Fordeel for Jøderne har stillet disse paa lige Fod med de Christne, at de ere beredte til hellere at begrave sig under Fædrelandets Ruiner end tillade, at Legislaturens christelige Characteer tilintetgjøres." Denne Skrivelse er et herligt Theema for the Standard til en opbyggelig Artikel imod Jødemancipationen. Ogsaa denne Journals hidtilværende Yndling - Lord George Bentinck – gjennemhegles i Artiklen, hvori det blandt Andet hedder, at Lorden ikke har begrebet Spørgsmaalets Vigtighed.
Viborger Samler, 1847-12-28
Jndenrigsminister Sir G. Grey har givet en stor irske Deputation (41 irske Medlemmer af Underhuset med Grattan i Spidsen) den trøstende Forsikkring, at Regjeringen var i Besiddelse af de fornødne Ressoureer til at kunne understøtte for den nærmeste Fremtid Jrland paa ethvert Punct, hvor Understøttelse maatte være fornøden.
Viborger Samler, 1847-12-28
J Slutningsdebatten om Lord John Russells Andragende angaaende Jødernes Emancipation udtalte Law, en Broder til Lord Ellenborough og Recorder i London, en nidkjær Tory og Høikirkemand, sig imod Andragendet, som han ansaae som et Jndgreb i den engelske christelige Nationalitets Livsprincip. Han erindrede Huset om, at efterat i Aaret 1752 en Lov var antagen om at optage Jøder som Borgere, maatte man paa Grund af Folkets Uvillie og Forbittrelse over den Jsraliterne tilstaaede, Borgerret tage Loven tilbage. Ogsaa Home Drummond, talte imod Andragendet, hvis Antagelse vilde være en ny Seier for Liberalismen, der var en Fjende af al Religiøsitet og kirkelige Dogmer. Til et saadant Princips Seier vilde han ikke bidrage; han erindrede Premierministeren om Spaadommene i det gamle Testamente og om de Straffe, hvormed dette truede Alt hvad det ansaae som National-Apostasie. Lord George Bentinck erklærede sig for Andragendet, idet han erindrede Huset om sine tidligere Vota fra Cannings Tid.
Viborger Samler, 1847-12-28
London, den 21de Decbr. Den irske Tvangsbill har erholdt kgl. Assent. Begge Parlementshuses Møder ere udsatte til den 3die Febr. J begge Huse fandt Udsættelsen Modsigelse. Lord Ellenborough formeente, at Ministrene ikke havde arbeidet med Jver; de havde kun indbragt en eeneste ny Forholdsregel (thi den irske Tvangsbill var egentlig kun en Afhjælpning af den ved Ophævelsen, af Vaabenbillen begaaede Feil) – og denne eneste Forholdsregel tilsigtede ikke et nationalt, men alene ganske privat Formaal, man vilde bringe en stor jødisk Millionair fra City ind i Parlementet og derved gjøre Fonds børsen en Compliment.
Viborger Samler, 1847-12-28
Frankerig. Paris, den 20de Decbr. Jdag fortaltes paa Børsen, at omtrent 40 conservative Deputerede havde igaar Aftes meddeelt Guizot, at de vilde give Du faure deres Stemme ved Præsidentvalget. Guzot skal skal have svaret, at han i saa Tilfælde vilde nedlægge sin Portesenille. Grev Mole skal have havt en lang Audients hos Kongen.
Viborger Samler, 1847-12-28
J Toulon bringe de pludselige Troppeindskibninger til Algier Liv i Krigshavnen; den 18de Decbr. indskibedes 1400 Md. paa en Dampfregat; Skibet "Vatour" er ligeledes afseilet med Soldater til Africa og flere Tropper skulle endnu indskibes. Syv hundrede kgl. Matroser,
Viborger Samler, 1847-12-28
fra Brest ere fordeelte ombord paa den paa Toulons Rhed liggende Middelhavsescadre.
Viborger Samler, 1847-12-28
Et Brev fra Malaga af 13de Decbr. i Constit. melder, at et til denne Stad fra Melilla indløbet spansk Krigsdampskib har medbragt den Efterretning, at to af Sultanen, af Maroccos Sønner og Statholderen i Riff stode nærved Abdel Kaders Leir, som laae paa Skraaningen af et Bjerg, kun 6 Mile fra Melilla. Et Slag var berammet til den 13de. Maroccanernes Hærhobe talte 30,000 Stridsmænd og 5 a 6000 Md. Jnfanteri, udskrevet af Kabylerstammerne. Exemiren har i det høieste 3000 Md. under sin befaling; hans Feltherre Bu=Hamedi holdes i Fangenskab af Sultanen af Marocco. Gen. Lamoriciere staaer med 5 a 6000 Md. ved den yderste Grændse for at afskære Abdel Kader Flugten ind paa det franske Gebeet. Naar nu Abdel Kader flygter ind paa det spanske District og ankommer med sit følge til Melilla, saa er det et Spørgsmaal, om en Haandfuld spanske Tropper i Melilla kan tage en af 3000 Md. ledsaget Flygtning tilfange.